ཨཱཿ

ཨཱཿ་ནི་སངས་རྒྱས་ཐམས་ཅད་ཀྱི་གསུང་རྡོ་རྗེའི་ཡང་སྙིང་སྟེ། ཆོས་ཐམས་ཅད་གདོད་ནས་མ་སྐྱེས་པའི་སྟོང་ཉིད་ཀྱི་དོན་རྟོགས་པའི་ཡེ་ཤེས་ཀྱི་རང་བཞིན་ཅན། དེས་ན་འདི་ནི་ཐབས་དང་ཤེས་རབ་ཟུང་འཇུག་གི་གསུང་གི་མཚན་ཉིད་ཡིན།
ཨཱཿ ནི་རྡོ་རྗེ་སེམས་དཔའི་ཡིག་བརྒྱ་པའི་མཐར་གནས་པའི་གསུང་རྡོ་རྗེའི་ས་བོན་ཡིག་འབྲུ་ཞིག་ཡིན།
སྒྲ་བཤད།
ཨཱཿ ་ནི་དེ་བཞིན་གཤེགས་པ་ཐམས་ཅད་ཀྱི་གསུང་རྡོ་རྗེའི་བདག་ཉིད་གཞོམ་དུ་མེད་པའི་ཡི་གེ་སྟེ།  "ཨཱཿ ་ཞེས་པ་དེ་བཞིན་གཤེགས་པ་ཐམས་ཅད་ཀྱི་གསུང་རྡོ་རྗེའི་བདག་ཉིད་གཞོམ་དུ་མེད་པའི་ཡི་གེ"ཡིག་བརྒྱའི་འགྲེལ་བ། 
པཎ་ཆེན་བློ་བཟང་ཆོས་རྒྱན་གྱིས་གསལ་བཀོད་ལྟར་ན།  "ཨཱཿནི་གསུང་རྡོ་རྗེའི་ས་བོན་ཡིན་ཞིང་ཆོས་ཐམས་ཅད་སྐྱེ་བ་མེད་པ་མཚོན།" ཡིག་བརྒྱའི་འགྲེལ་པ།
དོན་བསྡུས།
ཨཱཿ ཡིག་འབྲུ་འདི་གཅིག་པུར་དེ་བཞིན་གཤེགས་པ་ལྔའི་བདག་ཉིད་དུ་བཤད་པའང་ཡོད། མ་ཟད་དེ་བཞིན་གཤེགས་པ་ཐམས་ཅད་རོ་མཉམ་དུ་གྱུར་པའི་གསུང་རྡོ་རྗེའི་ངོ་བོ་མཚོན་པ་ཡིན།  "ཨོཾ་ཡིག་ལྟར་དེ་བཞིན་གཤེགས་པ་ལྔའི་བདག་ཉིད་དུ་བཤད་པའང་ཡོད་ཅིང་། འདི་སྐབས་ནི་མ་ལུས་པའི་དོན་ཅན་ཏེ། མ་ལུས་པའི་དེ་བཞིན་གཤེགས་པ་ཐམས་ཅད་རོ་མཉམ་དུ་གྱུར་པའི"ཡིག་བརྒྱའི་འགྲེལ་བ། 
ཡིག་བརྒྱ་པའི་ནང་གི་གནས་སྟངས
ཡིག་བརྒྱ་པའི་ནང་དུ་ཨཱཿ གནས་སའི་གལ་ཆེན་པོ་ནི་གསུང་རྡོ་རྗེའི་རང་གཟུགས་ཡིག་འབྲུ་ཨཱཿ ཉིད་བསྟན་པ་ཡིན།  "ཐ་མར་གསུང་རྡོ་རྗེའི་རང་གཟུགས་ཡིག་འབྲུ་ཨཱཿཉིད་བསྟན་པ་ཡིན"གསང་སྔགས་ཡིག་བརྒྱའི་འགྲེལ་པ། 
མ་ཟད་འདི་ནི་སངས་རྒྱས་ཐམས་ཅད་གསུང་རྡོ་རྗེ་སྔགས་ཀྱི་ཡིག་འབྲུའི་ཚུལ་དུ་སྤྲུལ་པ་ཡིན་པར་གསུངས།  "ཡི་གེ་བརྒྱ་པ་འདི་ནི་ཕྱོགས་བཅུ་དུས་བཞིའི་སངས་རྒྱས་ཐམས་ཅད་གསུང་རྡོ་རྗེ་སྔགས་ཀྱི་ཡིག་འབྲུའི་ཚུལ་དུ་སྤྲུལ་པ་ཡིན"གསང་སྔགས་ཡིག་བརྒྱའི་འགྲེལ་པ། 

ཡེ་ཤེས་ཀྱི་དོན།
ཨ་ཁུ་ཤེས་རབ་རྒྱ་མཚོའི་གསུང་གི་ཚུལ་དུ།  "ཨཱཿགསུང་རྡོ་རྗེ་དང་སྟོང་ཉིད་རྟོགས་པའི་ཡེ་ཤེས། ཧྰུཾ་བདེ་ཆེན་གྱི་ཡེ་ཤེས། ཕཊ་གྱིས་དེ་གཉིས་དབྱེར་མེད་པ་མཚོན་པར་གསུངས"
ཐུགས་དམ་གྱི་དོན།
གསུང་རྡོ་རྗེ་ཨཱཿ ཡིག་འབྲུ་འདི་ནི་བརྗོད་མེད་བརྗོད་པ་ཀུན་གྱི་རྒྱུ་རུ་གྱུར་པའི་གཞོམ་མེད་ན་དའི་སྒྲ་དབྱངས་ཆེན་པོ།  "གཞོམ་མེད་ན་དཱའི་སྒྲ་དབྱངས་ཆེན་པོ་སངས་རྒྱས་ཐམས་ཅད་ཀྱི་གསུང་གསང་བ་བསམ་གྱིས་མི་ཁྱབ་པའི་གདུལ་བྱ་རྣམས་ལ་གསུང་རབ་ཆོས་ཀྱི་སྒོ་མོ་བརྒྱད་ཁྲི་བཞི་སྟོང་གི་ཞི་བསིལ་བདུད་རྩིའི་ཆར་ཆེན་འབེབས་པའི་གསུང་རྡོ་རྗེའི་ངོ་བོ་དེ་ཡིན་པར་སྟོན་པ་མཚོན་པའི་ཕྱིར་"གསང་སྔགས་ཡིག་བརྒྱའི་འགྲེལ་པ། 
=་ཆ་ཁུངས་བཀོད།